
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής στον Γενικό 
Γραμματέα του Υπουργείου Οικονομίας και Οικο¬ 
νομικών Γ εώργιο Ζανιά, στον Γ ενικό Διευθυντή της 
Γενικής Διεύθυνσης Σχεδιασμού και Διαχείρισης 
Πολιτικής, στους Διευθυντές και στους Προϊσταμέ¬ 
νους Τμημάτων της ανωτέρω Γενικής Διεύθυνσης 
του Υπουργείου Οικονομίας και Οικονομικών να 


υπογράφουν «Με εντολή Υπουργού». 1 

Ορισμός της «Κοινωνίας της Πληροφορίας ΑΕ» ως Τε¬ 
λικού Δικαιούχου για το έργο «Ολοκληρωμένο Πλη¬ 
ροφοριακό Σύστημα Κρατικών Ενισχύσεων». 2 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Γενικού Λογιστηρίου του Κρά¬ 
τους». 3 


Διαδικασίες χορήγησης στεγαστικής συνδρομής για 
την αποκατάσταση κτιρίων που υπέστησαν βλάβες 
από τις πλημμύρες της 18ης Αυγούστου 2002 
στους Δήμους Καλλιθέας και Μοσχάτου και στο 3ο 


Δημοτικό Διαμέρισμα Πειραιά. 4 

Διορισμός Αναπληρωτή Διευθυντή του Εθνικού Θεά¬ 
τρου. 5 

Σύσταση Ομάδας Διοίκησης Έργου στο Υπουργείο 
Δημόσιας Τάξης για επεξεργασία θεμάτων Ελληνι¬ 
κής Προεδρίας στην Ε.Ε. 6 


ΑΠΟΦΑΣΕΙ Σ 

Αριθ. 204042/ΔΙΘΕ 398 (1) 

Μεταβίβαση δικαιώματος υπογραφής στον Γ ενικό Γ ραμ¬ 
ματέα του Υπουργείου Οικονομίας και Οικονομικών 
Γ εώργιο Ζανιά, στον Γ ενικό Διευθυντή της Γ ενικής Δι¬ 
εύθυνσης Σχεδιασμού και Διαχείρισης Πολιτικής, 
στους Διευθυντές και στους Προϊσταμένους Τμημά- 
τωντης ανωτέρω Γ ενικής Διεύθυνσηςτου Υπουργείου 
Οικονομίας και Οικονομικών να υπογράφουν «Με 
εντολή Υπουργού». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Ορ¬ 


γανα» και ειδικότερατων άρθρων 29 και 29Ατο οποίο προ¬ 
στέθηκε με το άρθρο 27 του Ν. 2081/1992 (ΦΕΚ 
137/τ.Α'/1985) & (ΦΕΚ 154/τ.Α'/1992) αντίστοιχα και το γε¬ 
γονός ότι, από τις διατάξεις της απόφασης αυτής δεν 
προκαλείται δαπάνη σε βάρος του Κρατικού Προϋπολο¬ 
γισμού. 

β. Του Ν. 2085/1992 «Ρύθμιση θεμάτων οργάνωσης, 
λειτουργίας και προσωπικού της Δημόσιας Διοίκησης και 
άλλες διατάξεις» (ΦΕΚ 170/τ.Α'/20.10.1992). 

γ. Του Ν. 2166/93 «Κίνητρα Ανάπτυξης Επιχειρήσεων, 
διαρρυθμίσεις στην έμμεση και άμεση φορολογία και άλ¬ 
λες διατάξεις» άρθρο 27 παρ. 11 (ΦΕΚ 137/τ.Α'/24.8.93). 

δ. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ 28/τ.Α'/3.3.1994). 

ε. Του Ν. 2297/1995 «Οργάνωση και λειτουργία των 
Γ ραφείων Οικονομικών και Εμπορικών Υποθέσεων του 
Υπουργείου Εθνικής Οικονομίας και άλλες διατάξεις» 
(ΦΕΚ 50/τ.Α'/8.3.1995). 

στ. Του Ν. 2324/1995 «Τροποποίηση της νομοθεσίας για 
τα Χρηματιστήρια Αξιών, Οργάνωση της Επιτροπής Κε¬ 
φαλαιαγοράς, Σύστημα Εγγύησης Καταθέσεων και άλλες 
διατάξεις» άρθρο 59 (ΦΕΚ 146/τ.Α'/1995). 

ζ. Του Ν. 2372/96 «Σύσταση φορέων για την επιτάχυνση 
της αναπτυξιακής διαδικασίας και άλλες διατάξεις» άρ¬ 
θρο 9 (ΦΕΚ 29/τ.Α'/28.2.1996). 

η. Του Ν. 2414/96 «Εκσυγχρονισμός των Δημοσίων Επι¬ 
χειρήσεων και Οργανισμών και άλλες διατάξεις» άρθρα 
12 και 15 (ΦΕΚ 135/τ.Α'/1996). 

θ. Του Ν. 2515/1997 (ΦΕΚ 154/τ.Α'/25.7.1997), «Περί 
άσκησης επαγγέλματος λογιστή φοροτεχνικού, λειτουρ¬ 
γία σώματος ορκωτών εκτιμητών (Σ.Ο.Ε.) και άλλες δια¬ 
τάξεις», άρθρο 4, παράγραφος 2. 

ι. Του Ν. 2470/1997 «Αναμόρφωση μισθολογίου προσω¬ 
πικού της Δημόσιας Διοίκησης και άλλες συναφείς διατά¬ 
ξεις» (ΦΕΚ 40/τ.Α'/21.3.97). 

ια.Του Ν. 2683/1999 «Κύρωσητου Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. και άλλες διατάξεις». (ΦΕΚ 19/τ.Α'/ 
9.2.1999) 

ιβ. Το Ν. 2731/1999 (ΦΕΚ 138/τ.Α'/5.7.1999) «Ρύθμιση 
θεμάτων διμερούς κρατικής αναπτυξιακής συνεργασίας 
και βοήθειας, ρύθμιση θεμάτων Μη Κυβερνητικών Ορ¬ 
γανώσεων και άλλες διατάξεις», 
ιγ. Του Ν. 2860/2000 «Διαχείριση, Παρακολούθηση και 

Ελεγχος Κοινωτικού Πλαισίου Στήριξης και άλλες διατά¬ 
ξεις» (ΦΕΚ 251 /Α72000). 

ιδ. Του Π.Δ. 178/2000 Οργανισμός του Υπουργείου 
Εθνικής Οικονομίας (ΦΕΚ 165/τ.Α'/14.7.2000). 

ιε. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57/τ.Α'/21.3.2002). 

ιστ,Του Π.Δ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση Γε¬ 
νικής Γραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερικών» 
(ΦΕΚ 140/τ.Α'/17.6.2002). 

2. Την ανάγκη να διασφαλισθεί η εύρυθμη και αποδοτι¬ 
κή λειτουργία των Υπηρεσιών του Υπουργείου Οικονο¬ 
μίας και Οικονομικών, επί των οποίων ασκούμε αρμοδιό¬ 
τητες, καθώς και η ταχεία διεκπεραίωση των υποθέσεων 
που έχουν ανατεθεί, σ’ αυτές. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

I. Μεταβιβάζουμε στον Γενικό Γραμματέα του Υπουρ¬ 
γείου Οικονομίας και Οικονομικών, Γεώργιο Ζανιά, στον 
Γενικό Διευθυντή της Γενικής Διεύθυνσης Σχεδιασμού 
και Διαχείρισης Πολιτικής, στους Διευθυντές, και στους 
Προϊσταμένους Τ μημάτωντης ανωτέρω Γ ενικής Διεύθυν¬ 
σης του Υπουργείου, το δικαίωμα να υπογράφουν «Με 
εντολή Υπουργού» τις πιο κάτω πράξεις: 

Α. Στον Γενικό Γραμματέα του Υπουργείου Οικονομίας 
και Οικονομικών Γεώργιο Ζανιά, πέρα από τις αρμοδιότη¬ 
τες που καθορίζονται από το άρθρο 25 του Ν. 1558/85 και 
την 43416/ΔΙΟΕ 507/7.12.2001 (ΦΕΚ1644/τ.Β'/10.12.2001) 
απόφαση, μεταβιβάζουμε και τις κατωτέρω πράξεις αρμο¬ 
διότητας: 

α) της Γ ενικής Διεύθυνσης Σχεδιασμού και Διαχείρισης 
Πολιτικής και των Διευθύνσεων αυτής: 

- Πολιτικής Εξωτερικού Εμπορίου 

- Διεθνών Οργανισμών και Πολιτικών 

- Διεθνών Οικονομικών Ροών. 

β) των Υπηρεσιών Εξωτερικού του Υπουργείου Οικονο¬ 
μίας και Οικονομικών: 

- Μόνιμης Ελληνικής Αντιπροσωπείας στον Οργανισμό 
Οικονομικής Συνεργασίας και Ανάπτυξης (ΜΕΑ - ΟΟΣΑ) 

- Γ ραφείου Οικονομικού Συμβούλου στη Μόνιμη Ελλη¬ 
νική Αντιπροσωπεία στους Διεθνείς Οργανισμούς στη Γε- 
νεύη. 

γ) Των κατωτέρω Φορέων που εποπτεύονται από το 
Υπουργείο: 

- Ελληνικού Οργανισμού Εξωτερικού Εμπορίου (ΕΟΕΕ) 

- Διεθνούς Εκθεσης Θεσσαλονίκης Α.Ε (ΔΕΘ) 

- Ελληνικών Εκθέσεων - ΗΕΕΕΧΡΟ Α.Ε 

- Οργανισμού Ασφάλισης Εξαγωγικών Πιστώσεων (ΟΑ- 

ΕΠ) 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και τον συντονισμό της κοινής 
δραστηριότητας αυτών, με σκοπό την αποτελεσματική 
εφαρμογή της Κυβερνητικής πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, 
που αποσκοπούν στην εκπόνηση, σχεδίασμά, προγραμ¬ 


ματισμό και έλεγχο βραχυχρόνιων και μακροχρόνιων 
προγραμμάτων των Μονάδων αυτών, μέσα στα πλαίσια 
της υλοποίησης της Κυβερνητικής πολιτικής. 

3. Την υπογραφή απαντήσεων σε αιτήματα επανεξέτα¬ 
σης, ή αναφορές παραπόνων ή καταγγελίες πολιτών κα¬ 
τά πράξεων ή παραλείψεων των οργάνων των παραπάνω 
υπηρεσιακών μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς αλλά ύστερα από εξουσιο¬ 
δότησή τους από τους Γ ενικούς Γ ραμματείς των οικείων 
Υπουργείων. 

5. Την υπογραφή αποφάσεων και κάθε είδους υπηρε¬ 
σιακών εγγράφωντων εποπτευομένων από το Υπουργείο 
Φορέων ΕΟΕΕ, ΔΕΘ Α.Ε, ΗΕΕΕΧΡΟ ΑΕ, ΟΑΕΠ. 

6. Τα θέματα προσωπικού των ανωτέρω εποπτευομέ¬ 
νων φορέων. 

7. Την υπογραφή εγγράφων πάνω σε θέματα αρμοδιό¬ 
τητας Γ ενικού Διευθυντή, εφόσον συμπράττουν περισσό¬ 
τερες Γενικές Δ/νσεις της αρμοδιότητάς του. 

8. Σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Υφυπουργός. 

9. Ορισμό εκπροσώπων του Υπουργείου σε Συμβούλια 
και Επιτροπές άλλων Δημόσιων Υπηρεσιών και Οργανι¬ 
σμών για θέματα αρμοδιότητάς της Γ ενικής Διεύθυνσης 
Σχεδιασμού και Διαχείρισης Πολιτικής. 

10. Την υπογραφή αποφάσεων συγκρότησης ενδοϋπη- 
ρεσιακών Επιτροπών και Ομάδων Εργασίας, για την επί¬ 
τευξη καλύτερου συντονισμού των διαφόρων δραστηριο¬ 
τήτων των παραπάνω Δ/νσεων καθώς και για τη διεξαγω¬ 
γή συγκεκριμένων ερευνητικών εργασιών. 

11. Τις αποφάσεις μετάβασης στο εσωτερικό και εξω¬ 
τερικό του Γενικού Διευθυντή, των Διευθυντών και των 
υπαλλήλων της Γενικής Διεύθυνσης Σχεδιασμού και Δια¬ 
χείρισης Πολιτικής καθώς και των ιδιωτών που συνεργά¬ 
ζονται με την υπηρεσία αυτή. 

12. Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών στον Γενικό Διευθυντή της Γενικής Διεύ¬ 
θυνσης Σχεδιασμού και Διαχείρισης Πολιτικής. 

13. Ερωτήματα και αποφάσεις για χορήγηση άδειας 
στους υπαλλήλους της ανωτέρω Γενικής Διεύθυνσης για 
εκπαίδευση ή μετεκπαίδευση στο εσωτερικό και εξωτερικό. 

14. Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά 
πράξεων ή παραλείψεων των ανωτέρω υπηρεσιών. 

15. Τις μετακινήσεις των υπαλλήλων εντός των Διευ¬ 
θύνσεων της Γ ενικής Διεύθυνσης Σχεδιασμού και Διαχεί¬ 
ρισης Πολιτικής. 

16. Θέματα αρμοδιότητας της Γ ενικής Διεύθυνσης Σχε- 
διασμού και Διαχείρισης Πολιτικής που αφορούν: 

α) αποδοχή γνωμοδοτήσεων τμήματος του Νομικού 
Συμβουλίου του Κράτους. 

β) αποδοχή και έγκριση πρακτικών του Νομικού Συμ¬ 
βουλίου του Κράτους. 

17. Ερωτήματα για τοποθετήσεις και αποσπάσεις υπαλ¬ 
λήλων υπηρεσιών της αρμοδιότητάς του στην ΜΕΑ - 
ΟΟΣΑ και στο γραφείο Οικονομικού Συμβούλου στη ΜΕΑ 
στους Διεθνείς Οργανισμούς στη Γενεύη. 

18. Τα έγγραφα που αναφέρονται σε θέματα διοικητι- 

κής και οικονομικής εποτπείας, οργάνωσης, ελέγχου 
λειτουργίας και απόδοσης των υπηρεσιών εξωτερικού 
του Υπουργείου Οικονομίας και Οικονομικών. 

19. Τη σύμφωνη γνώμη προς τη Διεύθυνση 
Οικονομικού, για τις εγκριθείσες χρηματοδοτήσεις του 
Ε.Ο.Ε.Ε. Α.Ε. και της Δ.Ε.Θ. Α.Ε. από το Πρόγραμμα 
Δημοσίων Επενδύσεων. 

20. Τα έγγραφα με τα αποτελέσματα των διαπραγμα¬ 
τεύσεων για επίτευξη αντισταθμιστικών οφελών. 

21. Τις αποφάσεις έκδοσης χρηματικών ενταλμάτων 
προπληρωμής. 

22. Τις συνεισφορές προς τους Διεθνείς Οργανισμούς. 

23. Τα θέματα που αφορούν πολιτικές θέσεις στους Διε¬ 
θνείς Οργανισμούς και την Ευρωπαϊκή Ενωση. 

24. Την εντολή για διενέργεια Ε.Δ.Ε. επί θεμάτων των 
Υπηρεσιών Εξωτερικού. 

25. Τις αποφάσεις ανάληψης υποχρεώσεων και αποφά¬ 
σεις καταβολής εισφορών και συμμετοχής στις δαπάνες 
Διεθνών Οικονομικών Σχέσεων και Οργανισμών μέχρι 
ύψους 1.000.000 ΕΥΡΩ. 

26. Εγγραφα προς την Εθνική Σχολή Δημόσιας Διοίκη¬ 
σης σχετικά με το περιεχόμενο των σπουδών και τον 
καθορισμό του αριθμού των αποφοίτων για την κάλυψη 
των αναγκών της Γενικής Διεύθυνσης Σχεδιασμού και 
Διαχείρισης Πολιτικής. 

27. Την επιβολή προστίμου για παραβάσεις διατάξεων 
περί εισαγωγών - εξαγωγών για αξίες από 1.500.000 ΕΥ¬ 
ΡΩ και άνω. 

28. Την έγκριση αποφάσεων ανάθεσης εκπόνησης με¬ 
λετών ή εκτέλεσης ερευνητικών εργασιών, έργων, 
προμηθειών και παροχής υπηρεσιών στο πλαίσιο 
προγραμμάτων της Ευρωπαϊκής Ενωσης ή της Πολυ¬ 
μερούς Αναπτυξιακής Συνεργασίας τα οποία καλύ¬ 
πτονται από τις διατάξεις του άρθρου 7 του Ν. 2297/95 και 
του Ν. 2731/99 και μέχρι ποσού 1.500.000 ΕΥΡΩ. 

29. Την υπογραφή συμβάσεων σε εφαρμογή των ανω¬ 
τέρω Νόμων και για τις ως άνω υπηρεσίες, εργασίες και 
προμήθειες για ποσά από 75.001 ΕΥΡΩ και μέχρι 
1.500.000 ΕΥΡΩ. 

Β. Στον Γ ενικό Διευθυντή της Γ ενικής Διεύθυνσης Σχε- 
διασμού και Διαχείρισης Πολιτικής μεταβιβάζουμε το δι¬ 
καίωμα να υπογράφει «Με εντολή Υπουργού» τις κατωτέ¬ 
ρω πράξεις αρμοδιότητας των Διευθύνσεων: 

- Πολιτικής Εξωτερικού Εμπορίου 

- Διεθνών Οργανισμών και Πολιτικών 

- Διεθνών Οικονομικών Ροών 

- Των Υπηρεσιών Εξωτερικού του Υπουργείου: 

α) Μόνιμης Ελληνικής Αντιπροσωπείας στον Οργανι¬ 
σμό Οικονομικής Συνεργασίας και Ανάπτυξης (ΜΕΑ - 
Ο ΟΣΑ) 

β) Γ ραφείου Οικονομικού Συμβούλου στη Μόνιμη Ελλη¬ 
νική Αντιπροσωπεία στους Διεθνείς Οργανισμούς στη Γε- 
νεύη. 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σε 
αυτόν καθώς και την αξιολόγηση του κόστους και της ποι¬ 
ότητας των αποτελεσμάτων τους. 

2. Τηνεξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνηςτου και 
την διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του Δημόσιου Τομέα. 


4. Την αξιολόγηση των Διευθυντών και την εκτίμηση με 
ειδική σημείωση, της αξιολόγησης από τους τελευταίους 
των Προϊσταμένων των Τμημάτων, καθώς και την αξιο¬ 
ποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Διευθύνσεις 
και Υπηρεσίες Εξωτερικού για τη μεθόδευση και το συ¬ 
ντονισμό της κοινής δραστηριότητας αυτών, με σκοπό 
την αποτελεσματική υλοποίηση της Κυβερνητικής πολιτι¬ 
κής. 

6. Τα έγγραφα πάνω σε θέματα αρμοδιότητας Διευθυ¬ 
ντή εφόσον συμπράττουν σε αυτά περισσότερες από μία 
από τις πιο πάνω Δ/νσεις. 

7. Τηνπροσυπογραφή όλωντων εγγράφων που θα υπο¬ 
γράφονται από υπερκείμενα όργανα. 

8. Οδηγίες που αφορούν σε θέματα που συζητούνται σε 
Διεθνείς Οργανισμούς και την Ευρωπαϊκή Ένωση. 

9. Τα έγγραφα για την έγκριση μετακίνησης των υπαλ¬ 
λήλων των ως άνω Διευθύνσεων από το Κέντρο σε 
προορισμούς εντός της Ελληνικής επικράτειας για υπη¬ 
ρεσιακούς λόγους. 

Ειδικότερα: 

Στον Γ ενικό Διευθυντή της Γ ενικής Διεύθυνσης Σχεδια- 
σμού και Διαχείρισης Πολιτικής τις κατωτέρω αναφερό- 
μενες πράξεις που αφορούν τις Διευθύνσεις αρμοδιότη- 
τάς του: 

10. Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής, καθώς και επανεισαγω- 
γής όπου αυτό προβλέπεται, ειδών που εμπίπτουν στα 
πλαίσια του Ν. 2168/93 (όπλα, πυρομαχικά, κ.λπ.) και 
όποιου στο μέλλον εκδοθεί για το θέμα αυτό, για αξίες 
άνω των 2.000.000 ΕΥΡΩ. 

11. Την επιβολή προστίμου για παραβάσεις διατάξεων 
περί εισαγωγών - εξαγωγών για αξίες από 500.000 μέχρι 
1.500.000 ΕΥΡΩ. 

12. Τον ορισμό του αρμοδίου υπαλλήλου της Διεύ¬ 
θυνσης Διεθνών Οικονομικών Ροών για την υπογραφή 
από αυτόν των εγγράφων επιτήρησης που χορηγούνται 
στο Ε.Β.Ε. Θεσσαλονίκης. 

13. Τα έγγραφα παραπομπής των εξαγωγέων στα Πει¬ 
θαρχικά Συμβούλια Εξαγωγικού Εμπορίου. 

14. Την υπογραφή Συμβάσεων σε εφαρμογή των Ν. 
2297/95 και 2731.99 που αφορούν στην εκπόνηση μελε¬ 
τών ή εκτέλεση ερευνητικών εργασιών, έργων, προμηθει¬ 
ών και παροχής υπηρεσιών στο πλαίσιο προγραμμάτων 
της Ευρωπαϊκής Ενωσης είτε της πολυμερούς Αναπτυ¬ 
ξιακής Βοήθειας που δίδεται μέσω των πολυμερών ανα¬ 
πτυξιακών Τραπεζών, για ποσά απο 45.001 μέχρι 75.000 
ΕΥΡΩ. 

15. Τις εντολές πληρωμής δικαιούχων προγραμμάτων 
παρελθούσης χρήσεως οι οποίες δεν έχουν εισέτι κατα¬ 
βληθεί μέσω του Ε.Ο.Ε.Ε. Α.Ε. και έχουν καταστεί ληξι¬ 
πρόθεσμες, ως απόφαση ΥΠΕΘΟ ΔΑΣ/1316/102415 από 
31 Μόίου 2001, εφόσον υπάρχουν προς τούτο τα σχετικά 
κονδύλια. 

16. Τον ορισμό Διευθυντών των περιπτέρων της επι¬ 
σήμου συμμετοχής της χώρας μας σε Διεθνείς Εκθέσεις. 

17. Την υπογραφή εγκριτικών αποφάσεων για την 
αποστολή εμβασμάτων στο εξωτερικό για την κάλυψη δα¬ 
πανών για τη συμμετοχή της Ελλάδας σε Διεθνείς Εκθέ¬ 
σεις του εξωτερικού και την εν γένει προβολή των Ελληνι¬ 
κών προϊόντων στο εξωτερικό. 

18. Την έκδοση εγκυκλίων ή εγγράφων με τα οποία 
δίδονται οδηγίες στις Υπηρεσίες Εξωτερικού ή ζητούνται 




17908 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στοιχεία από αυτές για θέματα αρμοδιότητας της Γενικής 
Διεύθυνσης. 

19. Τα έγγραφα για θέματα προγραμματισμού, επίβλε¬ 
ψης και συντονισμού της σωστής Οργάνωσης και Διοικη¬ 
τικής και Οικονομικής λειτουργίας των υπηρεσιών εξωτε¬ 
ρικού του Υπουργείου Οικονομίας και Οικονομικών. 

20. Έγγραφα προς τα υπερκείμενα όργανα για τη 
διενέργεια Επιθεωρησιακών ελέγχων στις Υπηρεσίες 
εξωτερικού του Υπουργείου Οικονομίας και Οικονομικών 
καθώς και εισηγήσεις για τη διενέργεια Ε.Δ.Ε. εφόσον 
κρίνεται αναγκαίο. 

21. Έγγραφα που αναφέρονται στην κάλυψη των ανα¬ 
γκών των υπηρεσιών του Υπουργείου Οικονομίας και 
Οικονομικών σε στελεχειακό δυναμικό καθώς και σε κτη¬ 
ριακό, υλικοτεχνικό, μηχανογραφικό κλπ. εξοπλισμό για 
τη βέλτιστη λειτουργία των υπηρεσιών αυτών. 

22. Εισηγήσεις προς το Υπηρεσιακό Συμβούλιο του 
Υπουργείου Οικονομίας και Οικονομικών για τις μεταθέ¬ 
σεις των υπαλλήλων του ιδίου Υπουργείου προς κάλυψη 
των θέσεων υπηρεσιών εξωτερικού του Υπουργείου 
Οικονομίας και Οικονομικών. 

23. Έγγραφα προς τη Διεύθυνση Διοικητικού για τις 
υπηρεσιακές μετακινήσεις των υπαλλήλων υπηρεσιών 
εξωτερικού του Υπουργείου Οικονομίας και Οικονομικών. 

24. Ενημερωτικά έγγραφα προς φορείς του Δημοσίου 
και Ιδιωτικού Τομέα που αφορούν στα προγράμματα 
πολυμερούς αναπτυξιακής συνεργασίας καθώς και 
στους διαγωνισμούς προμηθειών και δημοσίων έργων. 

Γ. Στους Διευθυντές ή στους νόμιμους αναπληρωτές 
τους μεταβιβάζουμε το δικαίωμα της υπογραφής «Με 
εντολή Υπουργού» για τις πιο κάτω πράξεις και έγγραφα 
αρμοδιότητάς τους: 

α. Γενικά: 

1. Τις πράξεις μετακίνησης των υπαλλήλων μέσα στην 
ίδια τους τη Δ/νση. 

2. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

3. Την υπογραφή προπαρασκευαστικών διαβιβαστικών 
και υπομνηστικών εγγράφων της αρμοδιότητάς τους. 

4. Την υπογραφή αποφάσεων συγκρότησης Επιτροπών 
εκκαθάρισης των αρχείων της Δ/νσής τους. 

5. Την υπογραφή εγγράφων μετά οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

6. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί 
κατ'αρχήν έγκρισή μας ή έγκριση του Γ ενικού Γ ραμματέα. 

7. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο αρχείο. 

8. Την υπογραφή εγγράφων πληροφοριακού και προ¬ 
παρασκευαστικού περιεχομένου που αποστέλλονται στο 
εσωτερικό και εξωτερικό. 

9. Την έκδοση εγκυκλίων. 

10. Την αξιολόγηση Προϊσταμένων Τμημάτων. 

11. Οδηγίες και έγγραφα για θέματα που συζητούνται 
σε Διεθνείς Οργανισμούς, την Ευρωπαϊκή Ενωση, τις 
υπηρεσίες εξωτερικού και άλλα συναρμόδια Υπουργεία 
για την αντιμετώπιση θεμάτων που αφορούν σε θέματα 
αρμοδιότητας των Διευθύνσεων. 

12. Την αποστολή εγγράφων προς τις υπηρεσίες εξω¬ 
τερικού του Υπουργείου Οικονομίας και Οικονομικών με 
τα οποία ζητούνται πληροφορίες για θέματα της αρ¬ 
μοδιότητάς τους. 


13. Απαντήσεις σε ερωτήσεις ή αναφορές μελών του 
Ελληνικού Κοινοβουλίου που αφορούν και σε άλλες Υπη¬ 
ρεσίες του Υπουργείου Οικονομίας και Οικονομικών, 
προς το Γ ραφείο Κοινοβουλευτικού Ελέγχου του Υπουρ¬ 
γείου μας. 

β. Ειδικότερα: 

Στο Διευθυντή της Διεύθυνσης Πολιτικής Εξωτερικού 
Εμπορίου ή στο νόμιμο Αναπληρωτή του: 

1. Τα έγγραφα για την έγκριση μετακινήσεων υπαλλή¬ 
λων του Ελληνικού Οργανισμού Εξωτερικού Εμπορίου 
ΑΈ. (Ε.Ο.Ε.Ε.) από το Κέντρο στο εξωτερικό για υπηρε¬ 
σιακούς λόγους. 

2. Ετήσιες εισφορές στο Διεθνές Γραφείο Εκθέσεων 
(Δ.Γ.Ε.) και στον Παγκόσμιο Οργανισμό Εμπορίου 

(Π.Ο.Ε.). 

Στο Διευθυντή της Διεύθυνσης Διεθνών Οικονομικών 
Ροών ή στο νόμιμο Αναπληρωτή του. 

1. Τις άδειες ή απορρίψεις για την εισαγωγή ειδών που 
τελούν σε καθεστώς ποσοτικού ορίου, τις άδειες για την 
εισαγωγή ειδών προς τελειοποίηση και επανεισαγωγή 
(παθητική τελειοποίηση) και τις άδειες εισαγωγής ειδών 
που τελούν σε καθεστώς διπλού ελέγχου χωρίς ποσοτικά 
όρια, καθώς και τις παρατάσεις ή τροποποιήσεις τούτων. 

2. Τις πράξεις για την αντιμετώπιση θεμάτων που ανα¬ 
κύπτουν κατά τα διάφορα στάδια εκτέλεσης των εισαγω¬ 
γών και των εξαγωγών - επανεξαγωγών, που αναφέρονται 
στις κοινές υπουργικές αποφάσεις 7900/79, 6340/Ε3/ 
8540/92 και στις υπουργικές αποφάσεις 58600/Ε3/6186/ 
95 και 50720/Ε3/2660-/95 και όσες στο μέλλον εκδοθούν 
(όπως παραβάσεις εισαγωγικών - εξαγωγικών διατάξεων 
κ.λπ.). 

3. Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής επανεξαγωγής προϊόντων που τελούν σε 
καθεστώς επιτήρησης από 300.000 ΕΥΡΩ και άνω. 

4. Τις εγκρίσεις, τροποποιήσεις, παρατάσεις, απορρί¬ 
ψεις, εξαγωγής - επανεξαγωγής προϊόντων διττής χρή- 
σεως για αξίες από 70.000 ΕΥΡΩ και άνω. 

5. Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής, καθώς και επανεισαγω- 
γής όπου αυτό προβλέπεται, ειδών που εμπίπτουν στα 
πλαίσια του Ν. 2168/93 (όπλα, πυρομαχικά, κ.λπ.) και 
όποιου στο μέλλον εκδοθεί για το θέμα αυτό, για αξίες 
από 30.000 μέχρι και 2.000.000 ΕΥΡΩ. 

6. Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής προϊόντων που 
υπάγονται στις ειδικές ρυθμίσεις του Ν. 936/79, όπως αυ¬ 
τές προβλέπονται από την απόφαση 126263/Ε3/6263/01 
του Υφυπουργού Εθνικής Οικονομίας καθώς και όποιες 
στο μέλλον εκδοθούν για το θέμα αυτό. 

7. Την έκδοση των Διεθνών Πιστοποιητικών Εισαγωγής 
και των Πιστοποιητικών Παράδοσης. 

8. Την επιβολή προστίμου για παραβάσεις διατάξεων 
περί εισαγωγών - εξαγωγών για αξίες μέχρι και 500.000 
ΕΥΡΩ. 

9. Έγγραφα προς τους Διεθνείς Οργανισμούς, Ευρω¬ 
παϊκή Ενωση, Μόνιμες Ελληνικές Αντιπροσωπείες και 
Υπουργεία προς αντιμετώπιση διαφόρων θεμάτων αρ¬ 
μοδιότητας της Διεύθυνσης. 

Στο Διευθυντή Διεθνών Οργανισμών και Πολιτικών ή το 
νόμιμο Αναπληρωτή του: 

1. Την υπογραφή Συμβάσεων σε εφαρμογή των Ν. 
2297/95 και 2731/99 που αφορούν στην εκπόνηση μελε¬ 
τών ή εκτέλεση ερευνητικών εργασιών, έργων, προμηθει- 

ών και παροχής υπηρεσιών, στο πλαίσιο προγραμμάτων 
πολυμερούς αναπτυξιακής συνεργασίας με τους πολυ¬ 
μερείς αναπτυξιακούς οργανισμούς και Διεθνείς Αναπτυ¬ 
ξιακές Τράπεζες της αρμοδιότητας της Διεύθυνσης για 
ποσό μέχρι 45.000 ΕΥΡΩ. 

2. Τη διαβίβαση οδηγιών και εγγράφων προς τους εκ¬ 
προσώπους της Ελληνικής Κυβέρνησης στις Ελληνικές 
εκλογικές περιφέρειες (οοηεΐίΙυΘπαίαε) των διεθνών Ανα¬ 
πτυξιακών Τραπεζών (Παγκόσμια Τράπεζα, Ευρωπαϊκή 
Τράπεζα Ανασυγκρότησης και Ανάπτυξης, Τράπεζα 
Εμπορίου και Ανάπτυξης Ευξείνου Πόντου (ΤΕΑΕΠ - 
Β3ΤΩΒ) κ.λπ.) για θέματα προώθησης των Ελληνικών 
συμφερόντων. 

3. Τη διαβίβαση οδηγιών και εγγράφων προς τις ως άνω 
Αναπτυξιακές Τράπεζες και την Παγκόσμια Περιβαλ¬ 
λοντική Διευκόλυνση (ΘΕΕ) αναφορικά με τη διαχείριση 
των Ελληνικών Διαχειριστικών Ταμείων (Τι·υεΙ Ρυηάδ) που 
χρηματοδούνται από κονδύλια του Ελληνικού κρατικού 
προϋπολογισμού. 

Δ. Στους Προϊσταμένους Τμημάτων ή στους νόμιμους 
αναπληρωτές τους μεταβιβάζουμε το δικαίωμα υπογρα¬ 
φής «Με εντολή Υπουργού» για τις κατωτέρω πράξεις 
αρμοδιότητάς τους: 

α. Γενικά: 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερομένους για την πορεία των υπο¬ 
θέσεων τους και που δεν αφορούν γενικότερα την Δ/νση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλλη¬ 
λογραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητάς τους στο αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών κρυπτο- 
γραφημένων και αποκρυπτογραφημένων και τηλεγραφη¬ 
μάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών, πα¬ 
ραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
τα στοιχεία που τηρούνται στην Υπηρεσία. 

β. Ειδικότερα: 

Στους Προϊσταμένους των Τμημάτων της Διεύθυνσης 
Διεθνών Οικονομικών Ροών: 

α. Στον Προϊστάμενο του Β' Τμήματος Εκδόσεως Αδει¬ 
ών Εισαγωγής. 

- Τα έγγραφα εισαγωγής των ειδών που τελούν σε κα¬ 
θεστώς επιτήρησης με εξαίρεση αυτών που υπόκεινταισε 
διπλό έλεγχο. 

β. Στον Προϊστάμενο του Γ Τμήματος Εξαγωγών. 


- Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής ειδών που τελούν σε κα¬ 
θεστώς επιτήρησης για αξίες μέχρι και 300.000 ΕΥΡΩ. 

- Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής προϊόντων διττής χρήσε- 
ως για αξίες μέχρι και 70.000 ΕΥΡΩ. 

- Τις εγκρίσεις, τροποποιήσεις, παρατάσεις, απορρί¬ 
ψεις εξαγωγής - επανεξαγωγής, καθώς και επανεισαγω- 
γής όπου αυτό προβλέπεται, ειδών που εμπίπτουν στο 
πλαίσιο του Ν. 2168/93 (όπλα, πυρομαχικά, κ.λπ.) και 
όποιου στο μέλλον εκδοθεί για το θέμα αυτό, για αξίες μέ¬ 
χρι και 30.000 ΕΥΡΩ. 

II. Ορίζουμε όπως: 

1. Τα έγγραφα που υπογράφονται «Με εντολή Υπουρ¬ 
γού» από τον Γ ενικό Γ ραμματέα του Υπουργείου Οικονο¬ 
μίας και Οικονομικών Γεώργιο Ζανιά για θέματα που αφο¬ 
ρούν την Γενική Διεύθυνση Σχεδιασμού και Διαχείρισης 
Πολιτικής, από τον Γενικό Διευθυντή της ανωτέρω Γενι¬ 
κής Διεύθυνσης, τους Διευθυντές και τους λοιπούς Προϊ¬ 
σταμένους αυτής, που αναφέρονται σε γενικότερης ση¬ 
μασίας θέματα, θα κοινοποιούνται σε αντίγραφο στο Γ ρα¬ 
φείο μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

3. Όταν απουσιάζει ή κωλύεται για οποιοδήποτε λόγο ο 
Γενικός Διευθυντής οι αρμοδιότητες αυτού ασκούνται 
από τον αρμόδιο Γ ενικό Γ ραμματέα. 

4. Όταν απουσιάζει ή κωλύεται για οποιοδήποτε λόγο 
Διευθυντής οι αρμοδιότητες αυτού ασκούνται από τον 
αρχαιότερο Τμηματάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. 191756/ΔΕΕ 2160 (2) 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Κρατικών Ενισχύσεων». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 29Ατου Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137/Α') όπως συμπληρώθη¬ 
κε με το άρθρο 27 του Ν. 2081/92 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α'). 

β. Του Π.Δ 178/2000 περί Οργανισμού του ΥΠΕΘΟ, 
όπως τροποποιήθηκε μεταγενέστερα. 

γ. Του άρθρου 24 παρ. 2 εδ. β του Νόμου 2860/2000 
(ΦΕΚ 251/Α714.11.2000) «Διαχείριση, παρακολούθηση 
και έλεγχος του Κοινοτικού Πλαισίου Στήριξης και άλλες 
διατάξεις». 

δ. Του άρθρου 29παρ. 1 -7της 10071/23.3.2001 κοινής 
απόφασης των Υπουργών Εσωτερικών, Δημόσιας Διοίκη- 

σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρίας «Κοινωνία της Πλη¬ 
ροφορίας Α.Ε.» (ΦΕΚ324/Β727.3.2001), 

2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Την κοινή απόφαση Υπουργών Υπουργείου Οικονο¬ 
μίας και Οικονομικών και ΥΠ.ΕΣ.Δ.Δ.Α., ΦΕΚ 528/Β7 
29.4.2002, «Κανονισμός Δημοπράτησης, Ανάθεσης και 
Εκτέλεσης έργων, υπηρεσιών και προμηθειών της Εται¬ 
ρείας «Κοινωνία της Πληροφορίας ΑΕ» (ΚτΠ ΑΕ), αποφα¬ 
σίζουμε: 

1. Την εκτέλεση του έργου «Ολοκληρωμένο Πληροφο¬ 
ριακό Σύστημα Κρατικών Ενισχύσεων» από την ΚτΠ ΑΕ, 
ως Τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματική Συμφωνία που θα υπογράφει μεταξύ του 
Υπουργείου Οικονομίας και Οικονομικών και της ως άνω 
Ανώνυμης Εταιρείας. 

2. Τη χρηματοδότηση της ΚτΠ ΑΕ από ΣΑΕ του Υπουρ¬ 
γείου για τις ανάγκες του έργου, ο προϋπολογισμός του 
οποίου ανέρχεται στο ποσό των 2.000.000 ευρώ πλέον 
Φ.Π.Α. 

3. Την εξουσιοδότηση του Γενικού Γραμματέα Υπουρ¬ 
γείου Οικονομίας και Οικονομικών Γ. Ζανιά για την υπο¬ 
γραφή της ως άνω Προγραμματικής Συμφωνίας. 

4. Τον ορισμό της Διεύθυνσης Ευρωπαϊκής Ένωσης ως 
αρμόδιας Δ/νσης του Υπουργείου για την εκτέλεση της 
Προγραμματικής Συμφωνίας, συνεπικουρούμενης από 
τη Διεύθυνση Πληροφορικής για την εκτέλεση των τομέ¬ 
ων του έργου που αφορούν την ανάπτυξη και εγκατάστα¬ 
ση του ηλεκτρονικού δικτύου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2002 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2/52534/0004 (3) 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Γ ενικού Λογιστηρίου του Κράτους». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 29Ατου Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137/Α') όπως συμπληρώθη¬ 
κε με το άρθρο 27 του Ν. 2081/92 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α'). 

β. Του Π.Δ. 284/88 «Οργανισμός του Υπουργείου Οικο¬ 
νομικών» (Α' 128), όπως ισχύει. 

γ. Του άρθρου 24 παρ. 2 εδ. β του Νόμου 2860/2000 
(ΦΕΚ 251/Α714.11.2000). 

δ. Του άρθρου 29 παρ. 1 -7 της 10071/23.3.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρίας «Κοινωνία της Πλη¬ 
ροφορίας Α.Ε.» (ΦΕΚ324/Β727.3.2001). 


2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Την κοινή απόφαση Υπουργών ΥΠΟΟ και ΥΠΕΣΔΔΑ, 
ΦΕΚ 528/Β729.4.2002, «Κανονισμός Δημοπράτησης, 
Ανάθεσης και Εκτέλεσης έργων, υπηρεσιών και προμη¬ 
θειών της Εταιρείας «Κοινωνία της Πληροφορίας ΑΕ» 
(ΚτΠ ΑΕ), αποφασίζουμε: 

1. Την εκτέλεση του έργου «Ολοκληρωμένο Πληροφο¬ 
ριακό Σύστημα Γενικού Λογιστηρίου του Κράτους» από 
την «Κοινωνία της Πληροφορίας» Α.Ε., ως Τελικού Δικαι¬ 
ούχου. Η εκτέλεση του έργου θα πραγματοποιηθεί σύμ¬ 
φωνα με τους όρους και τα λεπτομερώς οριζόμενα στην 
Προγραμματική Συμφωνία που θα υπογράφει μεταξύ του 
Υπουργείου Οικονομίας και Οικονομικών και της ως άνω 
Ανώνυμης Εταιρείας. 

2. Τη χρηματοδότηση της ΚτΠ ΑΕ από ΣΑΕ του Υπουρ¬ 
γείου Οικονομίας και Οικονομικών για την κάλυψη των δα- 
πανώντου έργου, ο προϋπολογισμός του οποίου ανέρχε¬ 
ται στο ποσό των 14.000.000 ευρώ πλέον Φ.Π.Α. 

3. Την εξουσιοδότηση του Υφυπουργού Γ. Φλωρίδη για 
την υπογραφή της ως άνω Προγραμματικής Συμφωνίας. 

4. Τον ορισμό της Δ40Όικονομικού του Γ.Λ. Κράτους για 
την παρακολούθηση και υλοποίηση του έργου συνεπικου- 
ρούμενη από τη Δ/νση Πληροφοριακών Συστημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2002 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. οικ.8472 (3) 

Διαδικασίες χορήγησης στεγαστικής συνδρομής για την 
αποκατάσταση κτιρίων που υπέστησαν βλάβες από τις 
πλημμύρες της 18ης Αυγούστου 2002 στους Δήμους 
Καλλιθέας και Μοσχάτου και στο 3ο Δημοτικό Διαμέ¬ 
ρισμα Πειραιά. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου «Περί αποκατα- 
στάσεως ζημιών εκ των σεισμών 1978 εις περιοχήν Βορ. 
Ελλάδος και ρυθμίσεις συναφών θεμάτων»,κ.λπ. που κυ¬ 
ρώθηκε με το Ν. 867/79 (ΦΕΚ Α' 24) και το άρθρο τρίτο 
παρ. 13 αυτού. 

2. Το Ν.1190/81 (ΦΕΚ 203/Α730.7.81) «Περί κυρώσεως 
της από 26.3.81 Πράξεως Νομοθετικού Περιεχομένου 
του Προέδρου της Δημοκρατίας περί αποκαταστάσεως 
ζημιών εκ σεισμών 1981». 

3. Τις διατάξεις του Ν. 2576/98 άρθρο 10 «Περί Οργανι¬ 
σμού της Γ.Γ.Δ.Ετου Υ.ΠΕ.ΧΩ.Δ.Ε». 

4. Την κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε, «Περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

5. Την Απόφαση οικ/1356/4/24.6.91 (ΦΕΚ 430 Β') Περί 
καθορισμού αμοιβών μηχανικών για εκπόνηση μελετών 
και επίβλεψη αποκατάστασης κτιρίων που υπέστησαν 
βλάβες από τον σεισμό. 

6. Την Κοινή Απόφαση Υ6/31.10.2001 (ΦΕΚ 1484/Β7 
31.10.2001) του Πρωθυπουργού και του Υπουργού ΠΕ- 
ΧΩΔΕ περί «Ανάθεσης αρμοδιοτήτων Υπουργού ΠΕΧΩ- 
ΔΕ στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση». 

7. Τις έκτακτες στεγαστικές καιλοιπές ανάγκες που έχουν 
δημιουργηθεί στους κατοίκους του Νομού Αττικής που 
επλήγησαν από τις πλημμύρες της 18ης Αυγούστου 2002. 

8. Την Κοινή Απόφαση οικ/7779/Α32/23.9.2002 του 
Υπουργού Οικονομίας και Οικονομικών και των Υφυπουρ¬ 
γών Εσωτερικών Δημ. Διοίκησης και Αποκέντρωσης, Οι¬ 
κονομίας και Οικονομιών και ΠΕΧΩΔΕ, με θέμα την οριο- 
θέτηση περιοχής και τις πιστωτικές διευκολύνσεις για την 
αποκατάσταση των ζημιών από τις πλημμύρες της 18ης 
Αυγούστου 2002 στους Δήμους Καλλιθέας, Μοσχάτου 
και το 3ο Δημοτικό Διαμέρισμα Πειραιά. 

9. Την οικ/8133/Β9β/30.9.2002 Απόφαση Υφυπουργού 
ΠΕΧΩΔΕ με την οποία εγκρίθηκε το τιμολόγιο για εργα¬ 
σίες επισκευής βλαβών σε πλημμυρόπληκτα κτίρια, για 
τον υπολογισμό της δαπάνης και των αντιστοίχων παρο¬ 
χών στους πλημμυρόπληκτουςτων Νομαρχιακών Αυτοδι¬ 
οικήσεων Αθηνών και Πειραιώς της 8ης Ιουλίου. 

10. Την οικ/6520/Β54β/6.8.2002 Απόφαση Υφυπουργού ΠΕ¬ 
ΧΩΔΕ περί «Καθορισμού ελάχιστων υποχρεώσεων απαιτήσε¬ 
ων για την κατάθεση φακέλων επισκευής κτιρίων που έχουν 
υποστεί βλάβες από τις πλημμύρες της 8ης Ιουλίου σε περιο¬ 
χές των Νομαρχιακών Αυτοδιοικήσεων Αθηνών και Πειραιώς». 

11. Την οικ/6521/Α321/6.8.2002 Απόφαση Υφυπουργού 
ΠΕΧΩΔΕ περί «Προθεσμίας και διαδικασία χορήγησης 
στεγαστικής συνδρομής για επισκευή, ανακατασκευή και 
αυτοστέγαση χτισμάτων που επλήγησαν από τις πλημμύ¬ 
ρες της 8ης Ιουλίου». 

12. Την οικ/7154/Β 54β/5.9.2002 Απόφαση Υφυπουργού 
ΠΕΧΩΔΕ περί χορήγησης δωρεάν κρατικής αρωγής για 
την επισκευή κτιρίων που υπέστησαν βλάβες από τις 
πλημμύρες της 8ης Ιουλίου σε περιοχές των Νομ. Αυτοδι¬ 
οικήσεων Αθηνών και Πειραιώς, αποφασίζουμε: 

Όπως ισχύσουν οι Αποφάσεις Υφυπουργού ΠΕΧΩΔΕ: 
με αριθμ. πρωτ. 

α) οικ/6520/Β54β/6.8.2002 (ΦΕΚ 1087/Β721.8.2002) 

β) οικ/6521/Α321/6.8.2002 (ΦΕΚ 1069/Β714.8.2002 και 

γ) οικ/7154/Β54β/5.9.2002 (ΦΕΚ 1157/Β75.9.2002) 

και για την αποκατάσταση των ζημιών κτιρίων που υπέ¬ 
στησαν βλάβες από τις πλημμύρες της 18ης Αυγούστου 
2002, στους Δήμους Καλλιθέας και Μοσχάτου και στο 3ο 
Δημοτικό Διαμέρισμα Πειραιά όπως αναφέρεται στην 
οικ/7779/Α32/23.9.2002 Κοινή Υπουργική Απόφαση. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. ΥΠΠΟ/ΔΙΟΙΚ/Β/59120 (5) 

Διορισμός Αναπληρωτή Διευθυντή του Εθνικού Θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1.- Τις διατάξεις του άρθρου 3 (παρ. 13 και 15) του Ν. 
2273/94 «Εθνικό Θέατρο, Κρατικό Θέατρο Βορείου Ελλά¬ 
δος και άλλες διατάξεις «(ΦΕΚ 233/Α'). 


2. -Την ΔΙΠΠ/Φ.ΕΓΚΡ.11/10/25821/10.1.2002 απόφαση 
της Επιτροπής του άρθρου 2 παρ. 1 της 55/1998 Π.Υ.Σ. 
(ΦΕΚ 252/Α712.11.98). 

3. -Το 127/27.9.2002 έγγραφο του Εθνικού Θεάτρου κα¬ 
θώς και την από 23.9.2002 πρόταση του Διοικητικού Συμ¬ 
βουλίου αυτού. 

4. - Την 1062/10.1.2002 απόφαση μας «Ανανέωση θητεί¬ 
ας Καλλιτεχνικού Δ/ντή του Εθνικού Θεάτρου» (ΦΕΚ 10/ 
Β'/11.1.2002), αποφασίζουμε: 

Διορίζουμε τον Ιωάννη Σεργόπουλο, Δικηγόρο, ως Ανα¬ 
πληρωτή Διευθυντή του Εθνικού Θεάτρου (Ν.Π.Ι.Δ. που 
εποπτεύεται από το ΥΠΠΟ), ο οποίος θα επικουρεί και θα 
αναπληρώνει στα καθήκοντα του τον Καλλιτεχνικό Διευ¬ 
θυντή του Θεάτρου, κατά τα οριζόμενα στις παρ. 13 (εδ. 
η έως ια) και 15 του άρθρου 3 του Ν. 2273/94. 

Η θητεία του ανωτέρω λήγει στις 10.1.2005 (ημερομη¬ 
νία λήξης της θητείας του Καλλιτεχνικού Δ/ντή του Θεά¬ 
τρου). 

Οι αποδοχές καθώς και τα κάθε είδους επιδόματα και 
προσαυξήσεις που θα χορηγούνται σ’ αυτόν, έχουν κα¬ 
θοριστεί με την 2001623/136/0022/28.2.95 κοινή απόφα¬ 
ση των Υπουργών Οικονομικών και Πολιτισμού (ΦΕΚ 
177.Β /15.3.95) όπως τροποποιήθηκε και συμπληρώθηκε 
με τις 2017489/1736/0022/12.4.95 (ΦΕΚ 307/Β719.4.95), 
2/21035/0022/14.4.99 (ΦΕΚ 615/Β710.5.99) και 2/598/ 
0022/24.1.2000 ΦΕΚ 102/Β74.2.2000) όμοιες αποφάσεις. 

Η δαπάνη μισθοδοσίας του θα βαρύνει τον Προϋπολο¬ 
γισμό του Εθνικού Θεάτρου. 

Ο διορισμός αυτός γίνεται σύμφωνα με την ΔΙΠΠ/Φ. 
ΕΓΚΡ. 11/10/25821/10.1.2002 απόφαση της Επιτροπής 
του άρθρου 2 παρ. 1 της 55/1998 Π.Υ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 4913/4/3 (6) 

Σύσταση Ομάδας Διοίκησης Έργου στο Υπουργείο Δη¬ 
μόσιας Τάξης για επεξεργασία θεμάτων Ελληνικής 
Προεδρίας στην ΕΈ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 παρ. 18 Ν. 2503/1997 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (Α' 107). 

2. Τις διατάξεις του άρθρου 16 του Ν. 2949/2001 «Προ¬ 
ξενική Διατίμηση και άλλες διατάξεις» (Α' 243). 

3. Τιςδιατάξειςτου άρθρου 29 Ατού Ν. 155 8/2001 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφιο α' του Ν. 
2469/1997 (Α'32). 

4. Την ανάγκη τεκμηρίωσης και προώθησης των θεμά¬ 
των της Ελληνικής Προεδρίας στην Ευρωπαϊκή Ένωση. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 

προϋπολογισμού, καθόσον η σχετική δαπάνη θα προκό¬ 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18του άρθρου 18του Ν. 2503/1997 κοι¬ 
νής υπουργικής απόφασης, αποφασίζουμε: 

Άρθρο 1. 

Σύσταση Ομάδας Διοίκησης Έργου. 

1. Στο Υπουργείο Δημόσιας Τάξης συνιστάται Ομάδα Δι¬ 
οίκησης Έργου (ΟΔΕ) με αποστολή την επεξεργασία θε¬ 
μάτων αρμοδιότητος του ως άνω Υπουργείου που ανάγο¬ 
νται ή προκύπτουν από την ανάληψη της Προεδρίας της 
Ευρωπαϊκής Ένωσης από τη Χώρα μας και ειδικότερα: 

α. Την επεξεργασία προτάσεων ή σχεδίων νομικών κει¬ 
μένων που προτείνονται σε θέματα αρμοδιότητας του 
Υπουργείου Δημόσιας Τάξης, ιδίως ως προς τη συμβατό¬ 
τητα τους με το ευρωπαϊκό κοινοτικό δίκαιο. 

β. Την πληρέστερη τεκμηρίωση των λοιπών συναφών προ¬ 
τάσεων προς άλλους συναρμόδιους φορείς ή τις Ομάδες 
Εργασίας που λειτουργούν επί θεμάτων αρμοδιότητος του 
Υπουργείου Δημόσιας Τάξης, ώστε αυτά να εναρμονίζονται 
με τα προβλεπόμενα στο ευρωπαϊκό κοινοτικό δίκαιο. 

2. Η Ομάδα Διοίκησης Έργου συγκροτείται από τους: 

α. ΠΑΠΑΣΤΑΜΚΟ Γεώργιο, καθηγητή Πανεπιστημίου. 

β. ΠΛΙΑΚΟ Αστέριο, καθηγητή Πανεπιστημίου. 

γ. ΤΑΣΙΟΠΟΥΛΟ Νικόλαο, Υποστράτηγο, Προϊστάμενο 
του Κλάδου Ασφάλειας και Τάξης του Αρχηγείου της Ελ¬ 
ληνικής Αστυνομίας. 


δ. ΑΡΑΜΠΑΤΖΗ Ευάγγελο, Σύμβουλο του Υπουργού 
Δημόσιας Τάξης. 

Καθήκοντα Γραμματέα στην παραπάνω Ομάδα Διοίκη¬ 
σης Έργου εκτελεί ο Αστυνόμος Β' ΦΡΟΥΔΑΡΑΚΗΣ Εμ¬ 
μανουήλ, της Διεύθυνσης Διεθνούς Αστυνομικής Συνερ¬ 
γασίας του Αρχηγείου της Ελληνικής Αστυνομίας 

3. Στα μέλη και τον γραμματέα της Ομάδας Διοίκησης 
Έργου καταβάλλεται αμοιβή ή αποζημίωση το ύψος της 
οποίας θα καθορισθεί με απόφαση των Υπουργών Οικο¬ 
νομίας και Οικονομικών και Δημόσιας Τάξης, κατά τα ειδι¬ 
κότερα οριζόμενα στις διατάξεις της παρ. 18 του άρθρου 
18 του Ν. 2503/1997 και του άρθρου 16 παρ. 3 του Ν. 
2949/2001. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΔΗΜΟΣΙΑΣ ΤΑΞΗΣ 

ΚΑΙ ΑΠΟΚΕΝΤΡΩΣΗΣ 

ΚΩΣΤΑΣ ΣΚΑΝΔΑΛΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




